Roewhäörige góldmol

De roewhäörige góldmol of roewhaorgóldmol (Letien: Chrysospalax villosus) is 'n saort aan zougdere vanne góldmolfemielje. 't Bieës is inheimsj aan bestumdje deiler in 't zuje van Zuud-Afrika en zie netuurlik laefgebied besteit oet gemaotig struuk- en graaslandj, beboewbaar landj, weilenj, plantaasjgebiede, lenjelike häöf en steielike gebiede. De saort wuuertj bedreig door 't verluus aan laefgebiede.

Roewhaorgóldmöl höbben 'n glanzendje en toe vach en 't uterlik is vormloeas en gestroumliendj. Ze höbbe gein zichbaar ougen of oeare en zeen blindj; de klein ouge zeen bedèk mit häörige hoed. De oeare zeen klein en verstaoken inne vach. Dees vach zelf is lank mitte haor oppe rögk die toet 20 cm lank waere. De haore oppe rögk zeen vaalgries ane hoed en roeadbroen toet broen inne tuup. De óngervach is wöllig en gries. De klawwe vanne derdje poeat ane veurveut zeen kreftig en zoeaget 1,6 cm lank. Ze waoge gans zelf zoeaget 90 toet 160 g en höbben 'n lingdje van 12 toet 17,5 cm.

 Taxonomie 
 Riek: Animalia (dere)
 Stam: Chordata (chordabieëster)
 Klas: Mammalia (zougdere)
 Klaad: Eutheria (echte bieëster)
 Infraklas: Placentalia (moderkookbieëster)
 Magnorde: Afrotheria
 Superorde: Afroinsectiphilia
 Orde: Afrosoricida (tenrekechtige)
 Femielje: Chrysochloridae (góldmöl)
 Óngerfemielje: Chrysochlorinae (echte góldmöl)
 Geslech: Chrysospalax (reuzególdmöl)

Categorie:Goudmöl